text: Der er for alvor gået december i dit TV, og det får tirsdag også betydning for, hvornår vi på TV2/Nord sender vores udsendelser i løbet af dagen. Det er TV 2's julekalender med Pyrus og Jan Pytlicks håndboldkvinder, der rykker rundt på de faste sendetider. Dagens udsendelser på TV2/Nord ser sådan her ud: Kl.17.12 sender vi som normalt på TV2, og denne udsendelse sendes kl.17.20 på TV2/Nord Salto. Kl.18.15 er vores udsendelse på TV2 aflyst, men vi sender i stedet kl.18.30 på TV2/Nord Salto. Kl.19.30 er vores udsendelse på TV2 rykket til kl.21.01, hvor vi også sende på TV2/Nord Salto Kl.22.27 sender vi de sene nyheder på TV2, der også kan ses på TV2/Nord Salto ved midnat. Igennem hele december vil vores sendetider være påvirket, og vi vil efter bedste evne forsøge at guide jer igennem decembers skiftende sendetider her på vores hjemmeside.
summary: December er i Danmark lig med julekalender og kvindehåndbold, og det får betydning for TV2/Nords sendetidspunkter tirsdag.